open-index/open-wikipedia-markdown huggingface dataset:
Basa di Indonésia

Ada 700 basa idup lebi nyang dipaké di Indonésia. Ni angka ngasi unjuk kalu Indonésia punya basa daèrah entu sembabad barang 10%-nya deri basa dunia, nyang ngeja dia punya pamor jadi bangsa nomer dua paling roncèt basanya di dunia abisnya Papua Ginéa Baru. Banyakan basanya mah masup ke kuarga basa Ostronési, sementara ada 270 lebi basanya entu basa Papua nyang dipaké di Indonésia belètan. Basa nyang paling ngebadeg dipaké entu basa Jawa.

## Ruju'an
Basa peranakan

**Basa peranakan** (kréol) entu turunan deri basa pijin nyang jadi basa enya' bakal sekelompok nyang asalnya laèn-laèn natar belakang. Kajian lumbrah ngunjukin kalo basa kacukan di mana-mana antéro dunia ada punya kebeduan, wabilkusus dalem masalah kaèdah basa.

## Ruju'an
Basa peranakan èn dagang Melayu

Selaènnya basa klasik èn basa sastra, basa Melayu gableg logat-logat setempat lantaran mentèrnya Kerajaan Sriwijaya di Sumatra, Indonésia. Basa Melayu gè' gènèngan ngampar ke mana-mana jadi basa obrolan antarètnis di antéro Kepuloan Asia Kidul-wètan ampé Pilipénen. Ni kontak ngeja adanya atu basa kongko (lingua franca) atawa "basa dagang" nyang digero' basa Melayu Pasar atawa Melayu Renda. Lumbrahnya, basa Melayu Pasar diyakinin dulunya entu pijin, nyang kesawaban lantaran itu papagan anterpedagang Melayu, Hokkièn, Portugis, èn Welanda.
Basa kongko

**Basa kongko** (hurup Arab Gundul: بهاس کوڠکو) atawa dalem istilah nyang lebi lumbrah di mana-mana dunia ***lingua franca*** (aslinya deri basa Itali 'basa Peringgi') entu basa nyang dipaké ama orang-orang nyang basanya pada laèn biar pada bisa sili kongko. Di basa Indonésia, ni istilah diterjemahin jadi *basantara–*dikeja ama Ayatrohaédi, atu ahli sastra ama naskah Sunda–nyang asalnya deri dua kata, ya'entu *bahasa* ama *perantara*. Adapun di basa Betawi bisa kita terjemahin jadi *basa kongko* sebab lantaran èmang gunanya bakal orang pada kongko pan. Lagian gè', dulu kita punya basa, basa Betawi, entu pan basa Melayu peranakan (*kreol*) nyang dipaké kongko ama orang-orang deri mana-mana asal kaum ama basa nyang di Betawi biar pating ngatri.

Istilah **basa gawé**, **basa penjuntrung**, ama **basa wasilah** juga' dipaké dengen maksud nyang medu.

## Ruju'an
Basa punggelan

Di peroncètan èlmu basa, **basa punggelan** (hurup Arab Gundul: بهاس فوڠݢلن; Indonésia: *bahasa isolatif*; Inggris: *isolating language*) nya'entu basa nyang kebentuk deri atu awakan (*morfem*). Lawannya entu basa utak-atikan (*bahasa sintesis*) nyang gablek banyak awakan.

## Ruju'an
Basuki Tjahaja Purnama

Ir. **Basuki Tjahaja Purnama** (hurup Arab Gundul: بسوكى چهى فورنام; Hurup Tionghoa Terdisionil: 鐘萬學; Mandarin: *Zhōng Wànxué;* Hokkièn: *Cheng Bānha̍k;* Kè': *Chûng Vanho̍k*) atawa nyang mashur dipanggil **Ahok** (hurup Arab Gundul: اهوق; Ké': 阿學 *Â-ho̍k*; lair 29 Juni 1966 di Belitung Wètan) ya'entu mantan wakil gubernur DKI Jakarta pas masa jabatannya Jaka Widada (Joko Widodo), pas dia masing jadi gubernur selamanya tahon 2012–2014. Pas Jokowi nyalon jadi persidèn, dia nggantiinnya jadi gubernur sedari tahon 2014–2017.  Dia – Basuri Tjahaja Purnama (bupati Belitung Wètan période 2010–2015) punya abang.

## Ruju'an
Batré (lampu)

**Batré** (hurup Arab Gundul: باترى) atawa **sènter** (hurup Arab Gundul: سنتر) entu lampu impleng kecil ama kena ditèngtèng. Gunanya ni barang bakal ngimplengin cahaya bakal ngebantu ngiat-ngiat, utamanya pas gulem. Ni barang biasanya butuh batu batré.

## Ruju'an
Batu kosta

**Batu kosta** (hurup Arab Gundul: باتو کست) atawa **batu pualam** (hurup Arab Gundul: باتو فوالم) atawa **marmer** (hurup Arab Gundul: مرمر) ièlah batuan robahan nyang ngembang deri batu kapur. Bahannya kebanyakan deri kalsit (bentuk pelumban deri kalsium karbonat, CaCO3) ama dolomit. Ni sering dipaké bakal pahat-pahatan, bahan bangunan, ama macem-macem pemakéan.

## Ruju'an
Batucèpèr, Tanggerang

**Batucèpèr** entu kecamatan nyang ada di Tanggerang Kota. Ni kecamatan ngejenggar ampé 11,58 km².

## Ruju'an
Bebaton

**Bebaton** atawa **planit kecil** atawa **planitoit** (Ènggris: *asteroid*; Èndonésa: *asteroid*) ya'entu benda langit nyang ukurannya kecilan deri planit, cuman gedéan deri batu luar angkasa (*meteoroid*), èn enni bebaton di Tata Kemataarian punya bagéan dalem (di belah dalem deri Hai'ongcèng punya lintesan). Bebaton juga ada béda dengen bintang bebuntut kalo keliatan deri luarnya. Bintang bebuntut ada punya buntut sedeng bebaton entu euweuh buntutnya. Bebaton banyak banget ada di Marih èn Mustari punya sela-sela. Entu sela-sela disebut sebagé lingkeran bebaton.

## Ruju'an
Bebegig

**Bebegig** (hurup Arab Gundul: ببݢيݢ) entu orang-orangan nyang biasanya dikeja deri tungked. Bebegig dibikin kaya' orang, dipakéin baju nyang udah apkir. Petani nyagakin itu bebegig di sawa abisnya dia tandur itu sawa. Bebegig kanggo bakal nggesu-gesuin burung–kaya' burung gaok ama burung gerèja–nyang suka makanin tandurannya.

## Ruju'an
Bedil pulungan

**Bedil pulungan** (hurup Arab Gundul: بديل فولڠن) nya'entu bedil nyang sokanan dikeja bakal nembak deri pundak, maké ungkulan deri atu selongsongan nyang ngerupa semprong èn nembakim secuplek bola timah kecit atawa atu proyèktil bola timah kecit padet. Badil pulungan bisa ketemu dalem macem-macem ukuran, mulain deri garis tenga lobang laras 5,5 mm (0,22 inci) ampé 5 cm (2 inci), èn dalem macem-macem cara kerja bedil, keitung pengisian sungsan, laras-atu, laras-rangkep atawa bedil campuran, kokang pompa, kokang gerèndèl, kokang dongkèl, separo berèdèt, hata ragem berèdèt pol.

## Ruju'an
Bedindé

**Bedindé** (hurup Arab Gundul: بدينده) atawa **babu** (hurup Arab Gundul: بابو) atawa **pembantu** (hurup Arab Gundul: فمبنتو) entu biasanya wadon nyang dipenggawéin jadi pegawé rumahan. Bedindé nglakonin gawéan-gawéan rumah, kaya' masak, neriska, nyuci, bebenah, belanja, ngopènin héwan piaraan, ama ngopènin bocah. Di banyak negara-negara rudin, bedindé biasanya sering juga' gableg rol bakal ngerawat orang-orang bangkot ama orang-orang cacat. Banyak juga' bedindé nyang saban sari kudu maké seragem.

Bulan Juni 2011, Paguyuban Buruh Antérobangsa ngeja atu Mepakat No. 189 bakal pegawé rumahan, serènta bedindé.

## Ruju'an
Bedèl

**Bedèl** (hurup Arab Gundul: بديل; Inggris: *surgery*; Yunani: χειρουργική *cheirourgikē* 'gawéan tangan') atawa **pembedèlan** (hurup Arab Gundul: فمبديلن) ièlah atu penggapaan dalem èlmu kedukunan nyang ngobatin penyakit atawa luka liwat pembedèlan tangan ama paké peranti. Tukang bedèl (*surgeon*) entu doktor nyang mentak bisa baé doktor, doktor gigi, atawa doktor binatang nyang gableg penggapaan di dalem pak èlmu bedèl.

## Ruju'an
Bekasi Kota

**Bekasi** (hurup Arap gundul: بكاسى) atawa orang Bekasih punya katah **Bekasih** entu salah atu kota di Propinsi Jawa Kulon. Ni kota watesanah amah Jekartah di belah kulonah, Bekasih Kabupatèn di belah lorah èn wètan, Bogor Kabupatèn di kidulah, amah Dèpok di kidul-kulonah. Bekasih entuh salah atu kota di dalemnyah mètropolitan Jabodètabèk.

Kota Bekasih nyenggar ampé 210,49 km2. Enni kota ada punya penjogrogah entu 2.334.871 orang di taon 2010. Mengkanyah, Bekasih jadi kota nomer empat paling gedé di Indonésia kalo bedasar amah jumblah penjegrogah. Kepadetanah ama gedéah entu 11.000 orang/km2.

## Ruju'an
Bekasi Kulon, Bekasi Kota

**Bekasi Kulon** (hurup Arab Gundul: ; ) entu atu kecamatan di wilaya Bekasi Kota, Propinsi Jawa Kulon, Indunisia. Ni kecamatan Bekasi Kulon punya jenggar barang 19 km² ama gableg penjogrok 265.336 orang pas taun 2022, nyang mana laki-lakinya ada 132.673 orang ama perempuannya 132.663 orang.

## Wilaya bestir
Kecamatan Bekasi Kulon kebikin deri 5 kerurahan, ya'entu:
# Bintara, Bekasi Kulon kode posnya 17134
# Bintara Jaya, Bekasi Kulon kode posnya 17136
# Jakasampurna, Bekasi Kulon kode posnya 17137
# Kota Baru, Bekasi Kulon kode posnya 17139
# Kranji, Bekasi Kulon kode posnya 17135

## Ruju'an
Bekasi Kabupatèn

**Bekasih Kabupatèn** (Seratan Arab Melayu: بكاسى كبوفاتين; Basa Sunda: ᮊᮘᮥᮕᮒᮦᮔ᮪ ᮘᮨᮊᮞᮤ *"Kabupatén Bekasi"*) entu atu kabupatèn nyang ada di Propinsi Jawa Kulon. Ni kabupatèn punya puser pemrèntahanah ada di Cikarang Pusat. Ni kabupatèn ngejenggar ampé 1.041,25 km2 ama kepadetan pendudukah 1.800 orang/km2. Ada 2.936.182 orang nyang diem di marih.

## Ruju'an
Bekasi Lor, Bekasi Kota

**Bekasi Lor** (hurup Arab Gundul: ; ) entu atu kecamatan nyang ada di Bekasi Kota, Jawa Kulon, Indonésia. Ni kecamatan Bekasi Lor punya jembar barang 20,80 km² ama gableg penjogrog 335.219 orang pas taon 2022, nyang mana lanangah ada 168.328 orang ama wadonah 166.891 orang.

## Wilayah bestir
Kecamatan Bekasi Lor kebikin deri 6 kerurahan, nya'entuh:
# Harapan Baru, Bekasi Lor kode posah 17123
# Harapan Jaya, Bekasi Lor kode posah 17124
# Kaliabang Tenga, Bekasi Lor kode posah 17125
# Marga Mulya, Bekasi Lor kode posah 17126
# Perwira, Bekasi Lor kode posah 17122
# Telok Pucung, Bekasi Lor kode posah 17121

## Pasilitèt umum

* Pasar Telok Buyung
* Pasar Wisma Asri
* Pasar Bersih Duta Harapan
* Pasar Mutakhir Sinpasa Summarecon Bekasi
* Summarecon Mal Bekasi
* Hari-Hari
* Superindo
* RS Anna Medika
* RS Seto Hasbadi
* RS Tiara
* RS Taman Harapan Baru
* Stapsiun Bekasi

## Pasilitèt ketarbiayahan

* KB-TK-SD-SMP-SMA-SMK Persada Plus Galajuara
* TK-SD-SMP-SMA-SMK Travina Prima
* TKIT-SDIT-SMPIT-SMAIT Gema Nurani
* TK-SD-SMP-SMA Mutiara 17 Agustus
* TK-SD Tiara Harapan Jaya
* TKIT-SDIT-SMPIT-SMAIT Al-Muchtar
* SD-SMP-SMK Global Prima
* SD Negeri Harapan Baru
* SD Negeri Harapan Jaya
* SD Negeri Perwira
* RA, SDIT, dan SMPIT Almanar
* SD Negeri Telok Pucung
* SMP K Penabur Summarecon Bekasi
* SMA K Penabur Summarecon Bekasi
* SMP Islam Al-Azhar 31 Summarecon Bekasi
* SMA Islam Al-Azhar 8 Summarecon Bekasi
* SLTP/SMEA SMK Islam Kader Bangsa Bekasi
* MA Negeri 1 Kota Bekasi
* SMA Negeri 4 Bekasi
* SMA Negeri 14 Bekasi
* SMK Negeri 5 Bekasi
* SMK Panjatek
* SMK Pondok Ungu Permai
* SMK Taruna Bangsa
* Bina Sarana Informatika
* SMP Islam PB. Soedirman
* SMP Islam Terpadu Widya Duta
* SMP Negeri 5 Bekasi
* SMP Negeri 21 Bekasi
* SMP Negeri 25 Bekasi
* SMP Negeri 37 Bekasi
* SMP Negeri 38 Bekasi
* SMP Negeri 44 Bekasi
* Uniwersitèt Bhayangkara Jakarta Raya
* Uniwersitèt Bina Nusantara - Kampus Summarecon Bekasi
* TK, SD, SMP, Mogallana (berdiri sejak tahun 1987)
* MI, MTs, MA Annur 2
* MI, MTs Nurul Anwar

## Perumahan

* Prima Harapan Regency
* Babelan Indah
* Duta Harapan
* Taman Wisma Asri
* Bintang Metropole
* Summarecon Bekasi
* Tytyan Kencana
* Villa Mas Garden
* Villa Mas Indah
* Alinda Kencana
* Gang Baru
* Perumahan Panorama Bekasi
* Pondok Ungu Permai
* Permata Hijau Permai
* Villa Indah Permai
* Pesona Anggrek Harapan
* Komplèk Barata
* Komplèk Seroja
* Harapan Jaya
* Taman Leticia 1
* Komplèk Panca Motor
* Komplèk Rumah Sakit Islam Jakarta 1
* Komplèk Rumah Sakit Islam Jakarta 2
* Gang Lori Sakti
* Golden City Bekasi

## Ruju'an
Bekasi Wètan, Bekasi Kota

**Bekasih Wètan** (hurup Arab Gundul: ; ) entu atu kecamatan di Bekasih Kota, Propinsi Jawa Kulon, Indonésia. Ni kecamatan Bekasih Wètan punya jembar barang 14,63 km² ama gableg penjogrog 272.648 orang pas taon 2022, nyang mana lanangah ada 136.023 orang ama wadonah 136.625 orang.

## Wilayah bestir
Kecamatan Bekasi Wètan kebikin deri 7 kerurahan, nya'entuh:

# Arèn Jaya, Bekasih Wètan kode posah 17118
# Bekasih Jaya, Bekasih Wètan kode posah 17112
# Durèn Jaya, Bekasih Wètan kode posah 17111
# Margahayu, Bekasih Wètan kode posah 17113

Bekasi Wètan entu luasnya mulain deri Pintu Gerebang Tol Timur ampé Kantor camat Bekasi Wètan nyang deketan ama Rumah Sakit Umum Mekar Sari.

## Ruju'an
Belasting

**Belasting** (hurup Arab Gundul: ) tawa **pajeg** (hurup Arab Gundul: ) atawa **kemitan** (hurup Arab Gundul: ) entu duit nyang pardu orang pada bayar ke guwernemèn.

Guwernemèn maké duit dia punya dapet deri belasting bakal ngebayar-bayarin. Tuladnya, belasting kanggo bakal ngebayar orang nyang begawé ama guwernemèn, kaya' militèr ama pulisi, ngojogin ladènan kaya' onderwès ama ladènan kesèhatan, serènta bakal ngopènin atawa ngebangun-bangun kaya' jalanan, sasak, ama got. Belasting paling kolot nyang ditauin entu jaman Kerajaan Mesir Kuna.

## Ruju'an
Belekok

**Belekok** (urup Arab Gundul: بلکوق) atau disoroh **bango** (urup Arab Gundul: باڠو) gè' entu hatu selorohan bakal manuk deri beraya *Ciconiidae*. Dia punya awak rada gedé, kakinya jangkung, lè'èrnya juga panjang, tapi pèndèkan deri burung kuntul nyang ada punya patol nyang gedé, keker, èn tebel.

## Ruju'an
Bekasi Kidul, Bekasi Kota

**Bekasi Kidul** (hurup Arab Gundul: ; ) entu atu kecamatan di wilaya Bekasi Kota, Propinsi Jawa Kulon, Indunisia. Ni kecamatan Bekasi Kidul punya jenggar barang 14,96 km² ama gableg penjogrok 213.135 orang pas taun 2022, nyang mana laki-lakinya ada 105.600 orang ama perempuannya 107.535 orang.

## Wilaya bestir
Kecamatan Bekasi Kidul kebikin deri 5 kerurahan, ya'entu:
# Jakamulya, Bekasi Kidul kode posnya 17146
# Jakasetia, Bekasi Kidul kode posnya 17147
# Kayuringinjaya, Bekasi Kidul kode posnya 17144
# Margajaya, Bekasi Kidul kode posnya 17141
# Pekayon Jaya, Bekasi Kidul kode posnya 17148

## Ruju'an
Beli mèrèk

**Beli mèrek** (hurup Arab Gundul: بلى ميرک) (Inggris: *franchise*; Indonésia: *waralaba*) entu hak buat ngejual barang bikinan atawa jasa ladènan. Ni atu macem sat-set penjenggaran usaha. Kalo diterepin, itu usaha punya empunya ngongjiin banyak atawa malahan itu penauan, cara-cara, banda èlmu, pemakéan modèl usaha, mèrèk, èn haknya kabèh bakal orang nyang ngebeli mèrèknya.

## Ruju'an
Ben 10

***Ben 10*** entu pèlem rèrodan èn pèlem tipi Amrik nyang dibikin ama Man of Action Studios èn dikeja ama pabrik pèlem Cartoon Network Studios. Ni pèlem rèrodan ngutetnya ama bocah lanang nama *Ben Tennyson* nyang dapet peranti asing kaya' èrluji, *Omnitrix*, nyang ngeja dia bisa' ngejeleg jadi mahluk asing nyang roncèt sepulu biji.

## Ruju'an
Ben Affleck

**Benjamin Géza Affleck-Boldt** (lair 15 Agustus 1972) nya'entu tukang lakon èn dalang pèlem lanang Amrik.

## Ruju'an
Benda, Tanggerang Kota

**Benda** entu kecamatan nyang ada di Tanggerang Kota. Ni kecamatan ngejenggar ampé 5,92 km².

## Ruju'an
Bendèra Indonésia

**Bendèra Indonésia** (hurup Arab Gundul: بنديرا اندونيسي) mah ringkes, cuman dua kelir nyamping doang, mèra (di atas) ama puti (di bawah) dengen perbandingan kabèhan 2:3. Ni bendèra awal mulanya dikenalin ama dipèjèng di halayak umum pas Proklamasi Kemerdékaan tanggal 17 Agustus 1945 di Jl. Pegangsaan Timur, no. 56, Jakarta, èn pas Welanda resmi ngangsrongin balik suwerénitèt (kedaulatan) ke Indonésia tanggal 27 Désèmber 1949. Bendèra punya rancangannya mah tetep sama, kaga' dirobah.
Beling

**Beling** (hurup Arab Gundul: بليڠ) ièlah atu bahan parku nyang kena dipèpèl jadi bentukan apa baé. Biasanya mah bening, cuman bisa juga' dibikin-bikin banyak kelirnya. Beling banyakannya dikeja deri silika; beling nyang dibikin cuman deri silika namanya beling silika. Ni aslinya deri Hindi.

## Ruju'an
Benggaladésa

**Benggaladésa** (hurup Arap Gundul: بڠݢال ديسا) atawa **Bangladès** (hurup Arab Gundul: بڠلاديس) atawa resminya **Kiblik** **Ra'yat Bangladès** (hurup Arab Gundul: ريفوبليك رعية بڠلاديس; Benggala: গণপ্রজাতন্ত্রী বাংলাদেশ  *Gônoprojatontrī Bangladesh*) entu negara di bilangan Asia Kidul nyang watesan ama Negeri Hindi di bekulon, blèlor, ama blètan, Birma di belah kidul-wètan, ama Telok Benggala di bekidul. Bangladès, bareng ama Benggala Kulon di Negeri Hindi, ngebentuk daèrah basa-suku Benggala. Bangladès (Benggala: বাংলাদেশ *Bangladesh*) lèterleknya artinya Negeri Benggala (hurup Arab Gundul: نݢرى بڠݢال). Dia punya ibu negeri èn kota nyang paling gedénya entu Daka.

Adapun orang Benggaladésa digero'nya orang Benggala (hurup Arab Gundul: اورڠ بڠݢال).
Benua

**Benua** (hurup Arap Gundul: بنوا) entu wilayah daratan nyang jenggar, saking jenggarnya dianggep jadi atu wilayah nyang sama lantaran rempugan. Itu rempugan bisa berales lantaran pendelengan (*aspek*) ujudbumi, misalnya kaya' benua Aprika, atawa juga' pendelengan pulitik, misalnya' kaya' benua Asia èn Èropa nyang bagèn sebenernya daratan nyang sama, mar dianggep béda benua. Bumi dipasi ke dalem tujuh benua, ya'entu ièlah sebagé berikut: Asia, Aprika, Amrik Lor, Amrik Kidul, Èropa, Kutub Kidul, èn Ostrali. 

## Ruju'an
Benua Kutub Kidul

**Benua Kutub Kidul** (hurup Arab Gundul: بنوا قطب کيدول, Indonésia: *Antarktika*; Inggris: *Antarctica*) ya'entu benua nyang letaknya entu di Bumi punya bekidul. Kalo longok benua Kutub Kidul entu semua-muanya ada di lingkeran Kutub Kidul (66,3° Lintang Kidul), diiterin ama atu laotan nyang dingin sekali ya'entu laotan Kutub Kidul. Kalo dilongok deri luasnya nyang 14 juta km2, benua Kutub Kidul jadi nyang kelima paling luas abis Èurasia, Aprika, Amrik Lor, èn Amrik Kidul. Seumpa dibandingin, benua Kutub Kidul entu hampir ada dua kalinya benua Ostrali. Benua Kutub Kidul pepes ditutupin ès. Enni ès nutupin hampir semua tanahnya ampé Semenanjung Kutub Kidul.

Benua Kutub Kidul entu benua paling kering di Bumi. Èmang enni benua dingin sekali saban taon, cuman enni benua jarang banget turun ujan, lantaran ujannya aja cuman 200 mm (8 inci) di pinggiran panténya, kalo ke daleman lagi malahan lebih jarang lagi. Saban taon suhu di benua Kutub Kidul entu bisa ampé -89&nbsp;°C. Orang nyang duduk di sini rata-rata cuman peneliti ama cendekiawan ajè, enni bikin enni benua sepi kaga ada orang, ga ada 5000 orang nyang duduk di sini. Cuman makhluk nyang bisa idup èn tahan dingin kaya' jamur, ganggang, kuman, protosoa, taneman. Kalo héwan palingan cuman pingwin, nématoda, anjing laot. Legènda soal atu tanah di bekidul (*Terra Australis*) sudah ngiclo sederi jaman baheula. Enni benua awalnya ditemuan èn diterima halayak entu taon 1820 èn orang nginjek tanahnya pertama kali entu taon 1821. Cuman, péta nyang dikeja ama Piri Reis taon 1513 nyang ada benua Kidulnya entu digadang-gadang sebagé panté benua Kutub Kidul.

Benua Kutub Kidul entu kawasan bébas. Cuman ada berapa negeri nyang ngetèp tanah di enni benua sebagé haknya dia.

## Ruju'an
Belèd

**Belèd** (hurup Arab Gundul: بليد; Welanda: *beleid*) atawa **cingli-cingli** (hurup Arab Gundul: چڠلى٢) atawa **kebijakan** (hurup Arab Gundul: كببجقن) ièlah rèntèngan penggambaran èn asas nyang jadi pedoman ama dasaran rencana dalam penglakonan atu pegawéan, kepemimpinan, èn cara lelèwa. Ni istilah kena diterepin di guwernemèn, paguyuban, èn kelompok partikelir, serènta perorangan. Belèd laèn ama peraturan èn wèt. Kalu wèt bisa maksa atawa ngrarang atu abet (tulad wèt pasal bayar belasting gaji), belèd cuman jadi pedoman piil nyang paling mungkin ngentukin hasil nyang dipèngènin.

## Ruju'an
Bengang

**Bengang** (hurup Arab Gundul: بڠڠ) atawa **pèhong** (hurup Arab Gundul: فيهوڠ) atawa **sèceng** (hurup Arab Gundul: سيچڠ) atawa **raja singa** (hurup Arab Gundul: راج سيڠا) entu atu impèksi nyang ditularin liwat jima' nyang disebabin lantaran atu kuman, nama *[[Treponema pallidum]]*. Bengang biasanya keamparan liwat orang lagi jima'. Mar, jabang bayi atawa peranakan juga' bisa ketepaan bengang kalo dia punya enya' nyang lagi bunting atawa ngebrojolin entu kena bengang juga'. Ni nyang digero **bengang turunan**.

Ada empat tahapan bengang: awal-awal (primèr), rada-rada (sekondèr), kedawan-dawan, ama ngerihu (tèrsièr). Saban tahap laèn tanda laèn lamatan.

Pas awal-awal, orang mah biasanya cuman lècèt doang di kulit. Pas mulain rada-rada, orang biasanya pada bruntusan. Mancan ampé tahap kedawan-dawan, biasanya bengangnya sedikit alamatnya, malahan kaga' ada nambah pisan. Nah kalo udah nyampé ngerihu, baru dah tu ngerihu, banyak lamatannya , antara laèn masalah sistim sarap (otak ama sarap-sarap) èn juga' ama jantung. Banyak juga' orang nyang udah ngerihu bengangnya bisa paèh kalo kaga' dapet pengobatan.

Bengang bisa keendus liwat tès darah. Kuman nyang ngeja itu bengan bisa kiatan di kèkèran kuman. Orang nyang kena bengang bisa paké wasilah pengobatan antibiotik.

## Ruju'an
Benyamin Suaèb

Haji **Benyamin Suaèb** (hurup Arab Gundul: حاج بنيامين شعيب) atawa **Benyamin Suèb** (hurup Arab Gundul: بنيامين شعيب) atawè bekèn dipanggilnyè **Bang Bèn** (hurup Arab Gundul: بڠ بن) (5 Maret 1939 – 5 Sèptèmber 1995) entu tukang lakon, tukang bodor, amè dalang pèlem, serèntè tukang nyanyi Betawi. Bang Bèn udè ngejè adè 27 album gending amè 53 judul pèlem lebi. Bang Bèn jugè masup ke dalem daptar *The Immortals: 25 Artis Indonesia Terbesar Sepanjang Masa* pèrsi majalè Rolling Stone Indonésia.

## Awal-awalnyè
Bang Bèn lair 5 Maret 1939 di Kemayoran, Betawi. Bang Bèn punyè orang tuè entu Suaèb amè Aèsè. Babènyè punyè namè asli entu Sukirman, cuming ganti namè jadi Suaèb sedari diè ngejogrog di Betawi. Pas diè punyè umur misi duè taon, babènyè Bang Bèn wapat. Pas masing kecit, barengan amè 7 abang-empo'nyè, Bang Bèn sempet mbikin Orkès Kalèng. Bang Bèn mulain Sekolè Ra'yat Bendungan Jago sedari umur 7 tahon. Diè punyè jadi di duniè gending awalnyè pas nimbrung amè atu paguyuban namè Nagè Mustikè. Bolè dikatè, ni paguyuban nyang ngejogrog di sekiteran Cengkarèng nyang nganterin Bang Bèn punyè namè bakal jadi atu tukang nyanyi nyohor di Indonésia. Selaènnya Bang Bèn, ni paguyuban gending jugè ngajakin Idè Royani bakal dibeduain amè Bang Bèn. Jaman bejaman, deduaan Bang Bèn amè Idè Royani jadi deduaan tukang nyanyi nyang paling nyohor lagito di Indonésia. Hatè, lagu-lagu diè punyè bawain jadi tènar amè ngranggeh keberasilan nyang gedé ampé-ampé Lilis Suryani—nyang lagito atu tukang nyanyi paling nyohor—kesaingan amè diè padè.

## Ruju'an
Beraja

**Beraja** (hurup Arab Gundul: براج) entu nyang kita liat kapan ada batu deri ruang angkasa jatoh ke Bumi. Bisa juga' digero **bintang jato** (hurup Arab Gundul: بنتڠ جاتو) atawa **météor** (hurup Arab Gundul: ميتيور) èn bisa jadi bentuknya cahaya terang di langit malam, bagèn kebanyakannya mah rada latap-latap. Sedikit doang nyang bisa ngenain tana. Ni nyang bisa ngenain tana namanya **météorit**, èn nyang gedé kadang-kadang ngeja bopèng di tana, nyang digero kawah.

## Ruju'an
Berger

**Berger** (hurup Arab Gundul: برݢر) ya'entu makanan roti isi nyang bentuknya bunder ada dua biji tomprok-tomprokan. Biasanya, di tenga-tenganya dislesepin daging ama sayuran, kaé selada, tomat, ama bawang bombé.

## Ruju'an
Berlèn

**Berlèn** (hurup Arab Gundul: برلين; Dèt: *Berlin*) atawa **Bèrlin** (hurup Arab Gundul: برلين) entu Dètslan punya hopstad. Ni kota – kota paling gedé seantéro Uni Èropa berales dia punya penduduknya, barang 3,7 juta orang selamanya tahon 2020. Mukimin Berlèn pada neba deri barang 190 negara nyang roncèt.

Ni kota ada di belètannya Dètslan di Èropa Sintrem èn dikulilingin ama utan-utan ama sètu pada. Berlèn ngelah jenggar 891 km2 (344,02 mi2). Kali Hapel, Dame, ama Sepré mili nglantasin Berlèn. Ni daèrah gableg iklim sedeng.

Berlèn entu rumanya bakal banyak gedong ama tugu nyang bekèn, kaé Siegessäule, Kaca-kaca Brandenbereh, Gedong Rèksdah, èn bulewar Unter den Linden. Di itu bulewar ada Uniwersitèt Humbol.


Berlin-vom Funkturm-20-RBB-2006-gje.jpg
Berlin-vom Berliner Dom-34-Zwei Dome-2006-gje.jpg
Berlin-Neue Synagoge-Oranienburger Str-02-2006-gje.jpg
Berlin-Kurfuerstendamm-254-Quadriga-2016-gje.jpg
Berlin-Kurfuerstendamm-144-Nr 38-Steiff-Netto-2016-gje.jpg
Berlin-Marienkirche-08-Alexanderplatz-Fernsehturm-Lutherdenkmal-2017-gje.jpg
Berlin-Marienkirche-24-Alexanderplatz-Kanzel-2017-gje.jpg
Berlin-Reichstag-40-2016-gje.jpg
Berlin-Hauptbahnhof-04-2006-gje.jpg
Berlin-Hauptbahnhof-44-2016-gje.jpg


## Ruju'an
Bes sungut

**Bes sungut** (hurup Arab Gundul: بس سوڠت) atawa **bes kabel** (hurup Arab Gundul: بس کابل) ièlah bes lèstrik nyang ngambil ungkulannya deri kabel dua biji nyang ada di atasnya (biasanya disangsrangin atawa dicangkèlin ke tiang linggir jalan) maké sungut selorokan nyang paké pèr kaya' sungut. Itu dua kabel, ama dua sungut selorokan, entu dikuduin bakal atu rangkéan lèstrik nyang tutug. Ni rada laèn ama rembay atawa kerèta tundanan kecil, nyang galibnya maké tundanan bakal jalan aterètnya, ama cuman gableg atu kabel di atu sungut selorokan (atawa *[[Gantungan lèstrik|pantograf]]*). Ni juga' laèn ama laèn macem bes lèstrik, nyang biasanya maké batu bateré. Ungkulan nyang dirojogin biasanya arus langsung 600 volt, cuman ada juga' nyang kaga'.

## Ruju'an
Bes tingkat

**Bes tingkat** (hurup Arab Gundul: بس تڠکة) entu bes nyang ada dua lanté atawa geladagnya. Ni bes dipaké bakal gandaran umum di Kerajaan Rempug, Amrik Serèkat, Kanada, Sélan Baru, Èropa, Asia, èn juga' kota-kota kaya' Sidni; tuladan nyang bekèn entu bes mèra Londen, nama AEC Routemaster.

## Ruju'an
Bes ècèran

**Bes ècèran** (hurup Arab Gundul: بس ايچران) atawa **bes omprèngan** (hurup Arab Gundul: بس اومفرڠن) entu macemnya bes nyang dipaké bakal ladènan bes umum apstan pèndèk. Ada berapa pemantesan nyang dipaké, keitung juga' bes lanté cèpèr, bes lanté tinggi, bes tingkat, bes rèndèng, ama bes sedeng.

## Ruju'an
Beslah

**Beslah** (hurup Arab Gundul: بسله; Inggris: *foreclosure*; Indonésia: *penyitaan*) ièlah piil wèt kapan bang atawa tukang ngasi duit ngejual atawa nyedèk banda bahna empunyanya kaga' nutugin perjanjian antara nyang ngelènderin ama nyang minjem.

Di Amrik Serèkat, ada dua macem beslah di banyakan wèt di negeri-negerinya, nya'entu *deed in lieu of foreclosure*, di mana bank bisa nyedèk atawa ngebeslah banda bakal nglunasin utang, ama *judicial foreclosure*, nyang ni banda dilèlang ama pulisi daèrah atawa pejabat nyang ada wenang laènnya.

## Ruju'an
Bes jawa

**Bes jawa** (hurup Arab Gundul: بس جاوا) entu jenis bes nyang dibikin bakal ladènan apstan jauh, laèn ama bes ècèran nyang biasanya cuman ngiter-ngiter di gutekan kota doang. Sering dipaké bakal ladènan bes sapar, anterkota, ama anternegara, bes jawa juga' bisa dipaké carteran perorangan bakal macem-macem tujuannya. Bes jawa juga' ada kaètannya atawa masup ke perbangsaan macem-macem gandaran plesiran.

## Ruju'an
Betawi

**Betawi** atawa **Batawi** (hurup Arab Gundul: بتاوى) atawa **Betawiah** atawa **Batawiah** (hurup Arab Gundul: بتاوية; Welanda: *Batavia* atawa *Batauia*) entu Hindia Nèderlan punya hopstad, nyang wayah gini wilayahnya kurang lebi jadi Jakarta, Indonésia punya hopstad. Betawi dikeja di atu hawen kenamaan, nama Jaketra (basa Jawa: *Jayakarta*) nyang dibètak deri cokolan tangannya Kesultanan Banten. Sebelonnya dicokol ama Banten, ni bandar mashur sebagé Kalapa atawa Sunda Kelapa, èn atu deri Kerajaan Sunda punya titik dagang. Deri ni kota hawen, Kumpeni ngendaliin dagang èn kuasa militèr serènta pulitik di mana-mana wilayah Nusantara.

## Asal nama
Nama *Batavia* asalnya deri suku Betuwé atawa *Batavi*, atu kaum Gèrman nyang becokol di lingir Kali Rèn pas jaman Kaèsar Romèn. Bangsa Welanda èn sebagèan bangsa Dèt entu ni kaum punya turunan. *Batavia* juga' atu nama kapal layar tiang alaihim nyang gedé pisan deri Welanda nyang digablegin ama Kumpeni Hindia Wètan Nèderlan (*Vereenigde Oostindische Compagnie* atawa VOC), dikeja ari bulan 29 Oktober tahon 1628, dinahkodain ama Kapitèn Adrian Jakob (Adriaan Jakobsz). Itu kapal sekarang ditaroh di atu musium di Fremantle, Ostrali. Itu kapal akirnya karem di lingir Pulo Beacon, Ostrali Kidul. Semua matrosnya nyang 268 orang ngelayar paké sekoci darurat ke Betawi.

## Jaman bekuku'nya lagi Welanda
Mancan Welanda masup lagi ke Indonésia, NICA ngebenum Archibald Bogaardt jadi Penjabat Berehmister Betawi (Welanda: *Waarnemend Burgemeester van Batavia*). Sebelonnya, Bogaardt udah pernah dibenum jadi berehmister tahon 1941, cuman dia punya kuasa raib pas Jepang punya dateng tahon 1942. NICA ngebenum Bogaardt dalem atu rehèring bayangan, nyang mana Berehmister Jakarta Raya, Suwirjo diakuin jadi républikèn punya berehmister (Welanda: *republikeinse burgemeester*). Bogaardt punya penerus, E. M. Stok, dapet kuasa secara hakèkat (*de facto*) abisnya Welanda nyokol di Jakarta pas Agrèsi Militèr I.

## Ruju'an
Beting

**Beting** (hurup Arab Gundul: بتيڠ) entu bentukan tana nyang kekubeng atawa ngejelot di atu peraèran. Beting galibnya kebentuk deri pasir atawa kerikil. Ni bentuk ujud bumi kejadian bahnanya adanya milian nyang cètèk ama cempèt jadinya pada neneg itu barang èntèng pada ama ngara-ngara ke penyètèkan awak aèr.

## Ruju'an
Bianglala

**Bianglala** (hurup Arab Gundul: ) atawa **kuwung-kuwung** (hurup Arab Gundul: ) atawa **ketumbiri** (hurup Arab Gundul: ) atawa **layung** (hurup Arab Gundul: ) atawa **lengkuwung** (hurup Arab Gundul: ) atawa **tengkuwung** (hurup Arab Gundul: ) atawa **kudungan** (hurup Arab Gundul: ) atawa **tangga nyai putri mandi** (hurup Arab Gundul: ) atawa **putri mandi** (hurup Arab Gundul: ) atawa **selèndang** (hurup Arab Gundul: ) entu kejadian cuaca nyang disebabin ama penèktokan cahaya, pemlèngsongan cahaya, èn pemencaran cahaya dalem kècèsan aèr nyang ngeja spèktrum cahaya nyang nongol di langit. Bianglala biasanya bentuknya kaya' busur nglingker roncat-roncèt. Bianglala nyang disebabin ama sinar mataari terus nongol di bagèan langit nyang adep-adepan langsung ama mataari.

## Ruju'an
Bibir

**Bibir** (hurup Arab Gundul: بيبير) entu anggota awak di sekulilingnya bacot. Bibir ada dua bagèan, ada bibir bawa (galibnya gedéan) ama bibir atas. Bibir kanggo bakal makan, nyentu, ama ngomong.

Bibir juga' ngasi unjuk perangsaan.

## Ruju'an
Bibir melèsnèng

**Bibir melèsnèng** (hurup Arab Gundul: بيبير ملسنيڠ) atawa **melèsnèngan bibir** (hurup Arab Gundul: ملسنيڠن بيبير) entu atu alat dandanan. Ni bakal ngeja bibir melèsnèng. Bibir melèsnèng juga' bisa ada mencilakan, kelir, krèdèpan, ama rasa.

## Ruju'an
Biir Saba'

**Biir Saba**' (hurup Arab Gundul: بئر السبع; Arab: بئر السبع  *Biʾr al-Sabʿ*; Ibrani: בְּאֵר שֶׁבַע *Bəʾēr Šeḇaʿ*; lèt. 'Sumur Sumpah' atawa 'Sumur Tuju') entu kota paling gedé di Gurun Nagab di jeronya wilayah cedèkan Seraèl bekidul. Ni sering diparan sebagé "Nagab punya hopstad". Ni kota juga' sintrem deri mètropolitan nomer empat paling ngebadeg pendudukah di jero wilayah bètakan Seraèl, ama paling ngebadeg pendudukah nomer delapan seantéro cedèkan Seraèl dengen penduduk secuplek 211.251. Selaèn entu, ni kota juga' kota nomer dua paling jenggar di itu kawasan (abisnya Bétulmegedis), dengen jenggar kabèhan 117.5 km2 atawa 45 mi2.

## Ruju'an
Biji pelèr

**Biji pelèr** (hurup Arab Gundul: ) atawa **biji kepelèr** (hurup Arab Gundul: ) atawa **gelot** (hurup Arab Gundul: ) atawa **kanjul** (hurup Arab Gundul: ) atawa **kelapèr**  (hurup Arab Gundul: ) entu bagèan nyang ada di mahluk lanang punya awak. Binatang nété' lanang, masup juga' manusia, gableg dua biji pelèr, nyang diampléin di kantong deri kulit di bawahnya lingkun nama kantong biji pelèr. Barengan ama lingkun, biji pelèr juga' digero alat perjimaan. Cuman lanang nyang gableg biji pelèr; kalu wadon gablegnya indung telor.

Biji pelèr entu semacem orhan nyang digero kelanjer. Sepegimana laèn-laèn kelanjer, biji pelèr ngeja jat kimia, nyang digero hormon nyang bikin tu awak gawé. Biji pelèr juga' ngeja aèr mani, nyang kena amprokan ama sèl telor bakal ngebikin atu keidupan baru.

Banyakan kelanjer, kaé wadon punya indung telor, adanya di jeronya awak, cuman kalo biji pelèr ada di luarnya bagèan awak utama. Ni – bahna biji pelèr gawénya lebi mantep kalo rada ademan deripada di jeronya awak. Di cuaca dingin, biji pelèr ngedeket ke awak biar rada angetan.

## Ruju'an
Bima Kabupatèn

**Bima Kabupatèn** entu atu kabupatèn nyang ada di Propinsi Nusa Tenggara Kulon. Ni kabupatèn punya sintrem guwernemèn ada di Woha. Ni kabupatèn ngejenggar ampé 3.405,63 km2 dengen kepadetan penduduknya 156 orang/km2. Ada 533.274 orang nyang tinggal di mari.

## Ruju'an
Bero'

**Bero**' (hurup Arab Gundul: بروء) atawa **perut** (hurup Arab Gundul: فروت) atawa **beteng** (hurup Arab Gundul: بتڠ) atawa **weteng** (hurup Arab Gundul: وتڠ) atawa **gegembung** (hurup Arab Gundul: ݢݢمبوڠ) entu istilah nyang dipaké bakal nyebut bagèan awak deri dada èn panggul di héwan nètè' ama di laèn-laèn héwan tulang geger. Di héwan kaki ruas, bero' entu bagèan awak paling bontot di belakangnya dada atawa dada-pala (*cephalothorax*). Di basa Indonésia umum, istilah nyang dipaké bakal bero' entu *abdomen*. Bagèan nyang dialing-alingin atawa dilingkupin ama bero' entu digero'nya rongga bero' (*cavitas abdominalis*).

## Ruju'an
Bestir umum

**Bestir umum** (hurup Arab Gundul: بستير عموم) ada dua artinya. Pertama, artinya ngejalanin guwernemèn punya belèd. Kedua, ada kaètannya ama amtenar gawé di ladènan masarakat (bagèan trapulitis deri guwernemèn).

## Ruju'an
Bima Kota

**Bima Kota** entu atu kota nyang ada di Propinsi Nusa Tenggara Kulon. Ni kota ngejenggar ampé 222,25 km2 dengen kepadetan penduduknya 700 orang/km2. Ada 155.140 orang nyang tinggal di mari.

## Ruju'an
Bini

**Bini** (hurup Arab Gundul: بينى) atawa **harim** (hurup Arab Gundul: حريم) atawa **wadon** (hurup Arab Gundul: وادون) atawa **istri** (hurup Arab Gundul: استرى) entu empuan atawa wadon nyang nikah ama laki atawa lanang nyang diakuin sah ama agama èn negara.

## Ruju'an
Bintang

**Bintang** (hurup Arap gundul: بنتڠ) atawa **najam** (hurup Arap gundul: نجم; basa Arap: نجم) atawa **najma** (hurup Arap gundul: نجمة)  ya'entu benda langit nyang mancarin cahya nyang disebabin ama réaksi pusi nuklir nyang ngasilin tenaga di intinya.
Bintang ider

**Bintang ider** (hurup Arab Gundul: بنتڠ ايدر; Indonésia: *planet*) entu benda besar kaya' Jorah atawa Bumi nyang ngiterin atu bintang. Bintang ider rada kecilan ketimbang bintang, èn bintang ider kaga' mentèr. Mustari ièlah bintang ider di Tata Kemataarian, sementara bintang ider nyang paling kecil di Tata Kemataarian entu Utarid.

Bintang ider bentuknya kaya' bola bejeg. Adapun benda nyang ngiterin bintang ider namanya pengarak atawa *satelit*. Bintang èn sisik-melik nyang ngiterin tu bintang namanya tata kebintangan.

Ada delapan bintang ider nyang ada di Tata Kemataarian. Pluto tau digero jadi bintang ider, mar bulan Agustus 2006, Serèkat Palak Antérobangsa nyabitin kalu Pluto entu masupnya bintang ider cilik.

Istilah *planet* entu asalnya deri basa Yunani πλανήτης *planētēs* 'ngider, ayeng-ayengan, selalag-seleleg, janggla'. Mangkanya, di basa Betawi diterjemahin jadi *bintang ider*. Ampé tahon 1990-an, orang cuman pada nyaho bintang ider nyang ada di Tata Kemataarian doang.

## Ruju'an
Bintang sapu

**Bintang sapu** (hurup Arab Gundul: بنتڠ سافو) atawa **bintang bebuntut** (hurup Arab Gundul: بنتڠ ببنتوت; Èndonésa: *komet*; Ènggris: *comet*) ya'entu bola nyang isinya kebanyakan ès nyang kerjaannya muter-muter di luar angkasa. Disebutnya bintang bebuntut, cuman bukan bintang kaya' Mataari atawa Si'ra. Bintang bebuntut sering sekali disebut sebagé "bola salju dekil". Bintang bebuntut bèda ama bebaton. Bintang bebuntut punya lintasan entu kaga lonjong banget kaya' planit-planit laèn di Tata Kemataarian. Kebanyakan bintang bebuntut entu ada punya waktu ngider lama èn datengnya deri lingkeran Kèper. Enni jauh sekali deri Mataari, cuman kalo maleman masih bisa keliatan dari Bumi.

Bintang bebuntut ada punya "buntut" nyang panjang. Enni kejadi lantaran ès nyang dibawa ama bintang bebuntut meléléh gegara Mataari. Arah buntutnya diaru-aruin ama angin Mataari.

## Ruju'an
Bioskop

**Bioskop** (hurup Arab Gundul: بيوسكوف; Welanda: *bioscoop*) atawa **bios** (بيوس) doang entu tempat bakal nempo pegelaran pèlem paké kelir jenggar. Saben ada pèlem nyang maèn, tu gambar pèlem diimplengin ke kelir paké mesin impleng.

## Ruju'an
Biskèk

**Biskèk** (hurup Arab Gundul: بشکيک; Kirgis: Бишкек *Bişkek*; Rus: Бишкек *Bishkek*) ièlah hopstad ama kota paling gedénya Kirgistan. Biskèk juga' jadi sintrem bestir Kukuan Cui. Ni kukuan ngiterin ni kota, biar kata ni kota bukan bagèan deri tu kukuan, cuman lebi kaé atuan trap daèrah di Kirgistan. Biskèk adanya deket wates Kasakstan–Kirgistan dengen penjogrog secuplek 1.074.075 orang tahon 2021.

## Ruju'an
Blangwir

**Blangwir** (hurup Arab Gundul: بلڠوير) entu orang nyang gawéannya mademin api, ngasi ladènan kesèhatan darurat, ama nulungin orang. Selaènnya mademin api, blangwir nulungin orang atawa héwan deri kecelakaan gandaran, gedong ambruk, cuaca kaga' jelas, kejebak, pangkèng kèrèk mati, èn masing banyak kedaruratan laèn punya macem. Pegawéan blangwir buth keberanian, jogrogan stèrek, pikiran lekas, ketangkesan, èn sisik-melik kegapaan.

## Ruju'an
Blitar Kabupatèn

**Blitar Kabupatèn** entu atu kabupatèn nyang ada di Propinsi Jawa Wètan. Ni kabupatèn punya sintrem guwernemèn ada di Kanigara. Ni kabupatèn ngejenggar ampé 1.588,79 km2 dengen kepadetan penduduknya 770 orang/km2. Ada 1.223.745 orang nyang tinggal di mari.

## Ruju'an
Blitar Kota

**Blitar Kota** entu atu kota nyang ada di Propinsi Jawa Wètan. Ni kota ngejenggar ampé 32,57 km2 dengen kepadetan penduduknya 4.855 orang/km2. Ada 158.123 orang nyang tinggal di mari.

## Ruju'an
Bludrek

**Bludrek** (hurup Arab Gundul: بلودرک) entu atu kewontenan kesèhatan nyang uda kedalon nyang itu bludrek atawa tekenan darah lebi tinggi di pembulu nadi deri nyang semistinya. Ni nglibatin jantung nyang begawé kedat-kedut lebi keras èn susa deripada kewontenan darah dalem ngiterin dara liwat pembulu dara.

## Ruju'an
Bisakan

**Bisakan** (hurup Arab Gundul: بيسقن), atawa basa kerènnya mah ***Tinea pedis***, ièlah atu ebetan jamur di kulit, biasanya di antara keleng-keleng jeriji kaki nyang dilantaranin ama jamur pengombé.

## Ruju'an
Birma

**Birma** (hurup Arab Gundul: بيرما) atawa nama resminya **Kiblik** **Persatuan Mianmar** (hurup Arab Gundul: ريفوبليك فرساتوان ميانمر; Birma*:* ပြည်ထောင်စု သမ္မတ မြန်မာနိုင်ငံတော်‌*, Pyi-daung-zu Myan-ma Naing-ngan-daw*), entu atu negara nyang letaknya di Asia Kidul-Wètan. Ini negara letaknya di Asia Kidul-wètan Daratan, watesan ama Muang-Tai di belètan, Tiongkok di blèlor ama di belah lor-wètan, Negeri Hindi èn Bangladès di lor-kulon, Teluk Benggala di bekulon, ama Laot Andaman di bekidul. Pulo nyang paling gedénya entuh Pulo Kadan Kyun. Dia punya ibu negeri nama Naypitaw, cuman kota nyang paling gedénya – Yangoon, nyang dulunya bekas sintrem itu negara punya.

Jenggar wilayahnya – 676.578 km2, nyang ngerupain negara paling gedé nomer dua di Asia Kidul-wètan. Penjogrognya di taun 2010 jumblahnya 60.280.000 orang. Mugané, entu negara paling banyak penjogrognya ke-24 di dunia dengen kerangsekannya 73,9 orang/km2.

## Ruju'an
Bluetooth

**Bluetooth** (urup Arab Gundul: بلوتوت) entu tètèk bengèk pabrikan bakal jala daèrah perorangan (PAn atawa *personal area network*) sonder-tali kabel. Bluetooth nyuntrungin èn gablek dipaké bakal ngelakonin tutukaran pengabaran di antara peperantian. Tètèk bengèk deri enni peranti Bluetooth dikembangin èn disesebarin ama paguyuban Bluetooth Special Interest Group.

Bluetooth bejalan dalem pita plumbu (prèkuènsi) 2,4 GHz nyang maké atu *frequency hopping transceiver* nyang gapa' ngeladènin ubung-ubungan data èn suara lelangsung antara *host-host* Bluetooth nyang jaraknya kewates. Enni tèhnolohi punya kelemaan entu jangkoannya nyang seletik èn kegapa'an kirim data nyang cilik.

## Ruju'an
Bodo

**Bodo** (hurup Arab Gundul: بودو; Prasman: *Bordeaux*; Oksitan Gaskon: *Bordèu*; Basken: *Bordele*) entu atu kota di Bagèan (*département*) Jironda, Prasman. Ni kota ada di lingir Kali Garonah deketnya Laotan Atlantik. Ada barang 1.376.375 orang nyang pating ngejogrog di gutekan iteran kotanya. Bodo gableg iklim laotan sedeng. Ni kota bekèn lantaran dia punya anggur nyang dikeja di daèrah deket ni kota. Bodo juga' bekèn ama seninya.

## Ruju'an
Bogor Kota

**Bogor Kota** entu atu kota nyang ada di Propinsi Jawa Kulon. Ni kota ngejenggar ampé 111,39 km2 dengen kepadetan penduduknya 10.001 orang/km2. Ada 1.114.018 orang nyang tinggal di mari.

## Ruju'an
Bogor Kulon

**Bogor Kulon** entu kecamatan nyang ada di Bogor Kota. Ni kecamatan ngejenggar ampé 32,85 km2.

## Ruju'an
Bojongsari, Dèpok

**Bojongsari**; Indonésia: *Bojongsari* entu atu kecamatan di wilayè Dèpok, Propinsi Jawa Kulon, Indonésiè. Ni kecamatan Bojongsari punyè jenggar barang 19,785 km² amè ngelè pengendek 135.661 orang pas tahon 2020.

**Wilayè bestir**

Kecamatan Bojongsari kebikin deri 7 kerurahan, ya'ento:

# Bojongsari, Bojongsari kode posnyè 16516
# Bojongsari Baru, Bojongsari kode posnyè 16516
# Serua, Bojongsari kode posnyè 16517
# Pondok Petir, Bojongsari kode posnyè 16517
# Curug, Bojongsari kode posnyè 16517
# Duren Mekar, Bojongsari kode posnyè 16518
# Duren Seribu, Bojongsari kode posnyè 16518
Bokir

H. **Muhammad Bokir bin Dji'un** (hurup Arab Gundul: حاج محمد باقر بن جعون) (25 Desember 1925 – 18 Oktober 2002) atawa bekènnya **Haji Bokir** (hurup Arab Gundul: حاج بوكير) entu surang tukang lakon ama panjak topèng Betawi deri Indunisia. Dia brojol deri laki-bini nama Ma' Kinang ama Dji'un, serènta sudaraan ama H. Na'ih bin Dji'un, H. Dalih bin Dji'un, èn H. Kisam bin Dji'un. Haji Bokir juga' mamangnya Mandra, Omaswati, ama Mastur. H. Bokir èmang udah getol ama topèng Betawi semprakan umur 13 tahon.

## Ruju'an
Boksen

**Boksen** (hurup Arab Gundul: بکسن) atawa **tinju** (hurup Arab Gundul: تنجو) atawa **adu jotos** (hurup Arab Gundul: أدو جوتوس) entu gerak badan ama seni maèn pukulan nyang nampilin dua orang penjaban seanteb pating gucelan paké dia punya tonjokan dalem serèndèngan pertandingan bejangka 1 atawa 3 menit nyang disebut ronde. Mau dalem Olimpiade kè', mau dalem gerak badan propèsionil kè', itu dua petinju sama-sama ngindarin lawan punya pukulan sembari betungsé ngatot ke lawannya.

Ada berapa cara bakal menangin boksen. Atu caranya entu liwat *knockout* (alkojor atawa kèok) atawa KO, ya'entu barang itu petinju dikatot langsung alkojor ke tana kaga' bisa bangun lagi dalem waktu 10 sekon. Adapun cara laènnya entu liwat kèok tèhnis (*technical knockout*), ya'entu pas itu petinju kaga' bisa nerusin tanding, mangka itu wasit nyetop tandingnya. Kèok tèhnis, mau menang kè', kalah kè', tetep dirèken sama ama menang-kalahnya alkojor biasa kalo bakal petinju. Cara laèn bakal menang itu liwat pontennya, ya'entu petinju nojos-nojos lawannya lebi banyak, keras, ama jitu biar dapet ponten lebi banyak. Ada juga seri di boksen. Wasit bisa aja ngumumin seri tèhnis kalo ada sowèk atawa cidera kaga' sengaja. Umumnya, kalo tanding kaga' dilakonin atawa kaga' dirèken tanding bakalan diètung "kaga' tanding" (*no contest*) atawa (NC). Walakin, abisnya ronde ke-4, kalo kartu ponten dua-duanya medu, itu tanding bisa dibilang seri. Ni dia caranya ngalahin musuh paké ungkulan awak brital. Saban ronde paling kaga' 3 menit bakal lanang, èn 2 menit bakal wadon.

## Ruju'an
Bol

**Bol** (hurup Arab Gundul: ) atawa **bool** (hurup Arab Gundul: ) (istilah ilmiah: *rectum*, deri basa Latèn  'nglempengin, ngatur') entu anggota paling bontot deri iso di berapa jenis héwan nété' nyang ujungnya di silit. Ni orhan gunanya bakal nampung tai sementara. Megarnya tèmbok bol lantaran numpleknya barang di dalem bol bakal malud sistim sarap nyang bakalan ngeja nongtot rasa kebelet bèrak. Kalu kaga' kejadian bèrak, ni barang sokanan dibalikin lagi ke iso, di mana penyerepan aèr bakal dilakonin lagi. Kalu lama kaga' bèrak, bisa-bisa kebebelan ama pengatosan bèrak.

## Ruju'an
Bola gèbok

**Bola gèbok** (hurup Arab Gundul: بولا ݢيبوق) atawa **kasti** (hurup Arab Gundul: کستى) entu atu jenis gerak badan gaplok bola nyang mèmper ama gerak badan bola hong. Ni maènan maké gerak dasar rari, gaplok bola paké tungked, nyandak bola, èn nyambit atawa nggèbok bola.

## Ruju'an
Bola hong

**Bola hong** (hurup Arab Gundul: بولا هوڠ; Inggris: *baseball*) entu gerak badan nyang dimaènin ama dua rombongan. Ni gerak badan mèmper ama maèn bola gèbok. Pembagel (*pitcher*) deri rombongan nyang ngebagel kudu betungsé ngebagel tu bola, sedeng pemaèn (*batter*) deri rombongan nyang nggaplok betungsé nggaplok bola paké gaplokan (*bat*). Rombongan nyang ngebagel kudu pada betungsé nyandak tu bola nyang digaplok ama rombongan nyang ngebagel biar tu rombongan nyang ngegaplok isalan jadi rombongan nyang ngebagel. Rombongan nyang ngegaplok dapet ponten tibang rari nunjang jurusan jarum jem bakal balik ke inggloan (*home plate*) abisnya nyènggol tenger di muka tegalan bola hong nama *base*. Bola hong juga' digero' *hardball* ('bola keras') bakal ngebèdain ama *softball* ('bola lembèk').

## Ruju'an
Bola sodok

**Bola sodok** (hurup Arab Gundul: بولا سودوق) nya'entu gerak badan nyang masup katègori gerak badan kutetan, bahna butuh ketahanan ama pemahaman mèntal nyang bener, serènta kudu ditompo ama kemonèsan jisim nyang mantep biar bisa nyabet hasil nyang tinggi lagi panteng.

## Ruju'an
Bola sontok

**Bola sontok** (hurup Arab Gundul: بولا سونتوق; Inggris: *golf*) entu maènan nyang dimaènin di pengablagan di mana tukang maèn sontok nyontok bola ke atu lobang maké tungked sontok nyang roncèt. Buku *Rules of Golf* punya kata, "Maèn bola sontok entu nyontok bola deri tenger awal (*teeing ground*) ampé ngebebes ke atu lobang paké atu sontokan atawa gèntètan sontokan mengrikut dia punya aturan."

## Ruju'an
Bogor Kabupatèn

**Bogor Kabupatèn** entu atu kabupatèn nyang ada di Propinsi Jawa Kulon. Ni kabupatèn punya sintrem guwernemèn ada di Cibinong. Ni kabupatèn ngejenggar ampé 2.986,20 km2 dengen kepadetan penduduknya 1.817 orang/km2. Ada 5.427.068 orang nyang tinggal di mari.

## Referensi
Bola tepok

**Bola tepok** (hurup Arab Gundul: بولا تفوق; Inggris: *volleyball*) entu maènan gerak badan nyang dimaènin ama dua rombongan nyang pada petunjang adu-aduan. Saban rombongan ngelah pemaèn enem biji. Ada juga' macem laènnya, nya'entu bola tepok panté nyang saban rombongannya cuman ada punya pemaèn dua biji. Ni gerak badan diopènin ama FIVB (*Fédération Internationale de Volleyball*) jadi biangnya paguyuban antérobangsa. Nah kalu di Indonésia, gerak badan bola tepok diopèninnya ama PBVSI (*Persatuan Bola Voli Seluruh Indonesia*).

## Ruju'an
Bola tepok panté

**Bola tepok panté** (hurup Arab Gundul: بولا تفوق فنتى; Inggris: *beach volleyball*) entu bola tepok punya macem, nyang dimaèninnya di atas pasir. Itu rombongan dua pada dikeleng ama jala èn pada tepok-tepokan tu bola paké lengen atawa tangan. Tu pemaènnya pada betungsé bakal nepok bola nglantasin atasnya jala bakal masup lawan punya daèrah lanté ama kudu ngandangin jangan ampé tu bola nibla' di dia punya daèrah sendèwèk.

## Ruju'an
Boliwi

**Boliwi** (hurup Arab Gundul: بوليوى; Spanyol: *Bolivia*; Kécua: *Puliwya*; Aymara: *Wuliwya*; Guarani: *Volívia*) atawa resminya **Negeri Serbabangsa Boliwi** (hurup Arab Gundul: نݢرى سربابڠس بوليوى; Spanyol: *Estado Plurinacional de Bolivia*; Kécua: *Puliwya Achka Aylluska Mamallaqta*; Aymara: *Wuliwya Walja Suyunakana Marka*; Guarani: *Tetã Blúrinasionál Volívia*) entu negara nyang letaknya di di Amrik Kidul. Ni negara punya hopstad Sukré, cuman sintrem bestirnya di La Pas. Ni negara jenggarnya 1.098.581
km2 (424.164 mi2). Di sono, ada barang 12.186.079 orang nyang tinggal di mari. Adapun dia punya basa resminya entu basa Spanyol, barengan ama berapa basa laènnya, kaya' basa Kécua, basa Aymara, basa Guarani, èns.

## Ruju'an
Bontèng

**Bontèng** (hurup Arab Gundul: بونتيڠ) atawa **timun** (hurup Arab Gundul: تيمون) (nama Latèn: **''Cucumis sativus'' L.** beraya labu-labuan atawa *Cucurbitaceae*) entu tumbuan nyang ngasilin buah nyang kena dimakan. Buahnya sokanan dipanèn kapan masing mengkel bakal jadi sayuran atawa penyeger, begantung apa jenisnya. Bontèng bisa kepapagan di macem-macem tanjaan deri antéro dunia nyang gableg kandungan aèr rada ngebadeg di jeronya bakal ngeja adem. Pongèsan buah bontèng juga' dipaké bakal ngeja muka rada demekan, biar kaga' kering pisan, serènta diyakinin bisa nurunin bludrek.

## Ruju'an
Borang darat

**Borang darat** (hurup Arab Gundul: بورڠ دارة) ièlah peranti peledug nyang ditanem di dalem tana èn bakal meledug kapan keingseg atawa ketowèl ama gandaran, orang, atawa binatang. Borang darat kanggo bakal ngamanin daèrah nyang lagi diributin ama bakal nginggenin lawan punya gerak pas perang.

## Ruju'an
Bogor Kidul

**Bogor Kidul** entu kecamatan nyang ada di Bogor Kota. Ni kecamatan ngejenggar ampé 30,81 km2.

## Ruju'an
Bosni èn Hèrségowina

**Bosni èn Hèrségowina** (hurup Arab Gundul: بوسنى ان هرسيݢووينة; Sèrwi-Kroasi: *Bosna i Hercegovina/Босна и Херцеговина*) atawa nyang sering disingket **BiH** (БиХ) atawa **B&H** atawa pèndèknya mah **Bosni** entu atu negara nyang letaknya di Èropa belah kidul-wètan, pasnya di daèrah Balkan. Dia punya luas ada 51.179 km2 èn penduduknya 4,6 jutaan. Adapun negara-negara di sekulilingnya entu antara laèn Kroasi, Sèrwi, ama Gunung Item. Dia punya hopstad entu Sarayéwo. Sementara entu, ada beberapa laèn-laèn kota kaya': Banja Luka, Mostar, Bihać, Zenica, èn Tuzla. Tiga ètnis paling gedé di Bosni ièlah orang Bosniak, orang Sèrwi, ama orang Kroat. Ni ètnis sering diciriin ama dia pada punya agama: orang Bosniak kebanyakan orang Selam Ahlusunah, orang Sèrwi – orang Serani Ortodok Sèrwi, èn orang Kroat – orang Serani Katolik Romèn. Agama nyang paling banyak dianut ama orang Bosni entu agama Selam.

## Ruju'an